
Spordisaalide tasuta kasutusse andmine (MTÜ SPIN)
1. Asjaolud ja menetluse käik
MTÜ SPIN esitas 12.09.2022. a Narva Linnavalitsuse Kultuuriosakonnale taotlused Narva Soldino Gümnaasiumi ja Narva Muusikakooli spordisaalide tasuta kasutamise kohta. Spordisaalide kasutamise eesmärk on treeningute korraldamine SPIN-programmi treenerite juhendamisel. SPIN on spordil põhinev ja teaduslikult tõendatult mõjus noorte arenguprogramm. SPIN-programmi eesmärk on arendada ja tugevdada selles osalevate noorte sotsiaalseid ja enesejuhtimise oskusi.
MTÜ SPIN taotlusi arutati Narva Linnavalitsuse linnavarakomisjoni 18.-20.10.2022. a koosolekul (protokoll nr 3.1-6/20-2022) ning otsustati:
· Rahuldada MTÜ SPIN taotlused ning soovitada Narva Linnavalitsuse Kultuuriosakonnale anda MTÜ-le SPIN ajavahemikul 30.10.2022-30.04.2023 tasuta kasutusse Tallinna mnt 40 (Narva Soldino Gümnaasium) ja 26. Juuli tn 9 (Narva Muusikakool) asuvad spordisaalid SPIN-programmi treeninguteks.
· Narva Linnavalitsuse Kultuuriosakonnal esitada otsus Narva Linnavalitsuse istungile korralduse vastuvõtmiseks.
2. Õiguslikud alused
2.1 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 46 lõikele 4 võib avaliku enampakkumiseta anda kasutusse linnavara, mis antakse kasutusse korra § 7 lõikes 2 nimetatud subjektidele.
2.2 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punktile 3 võib linnavalitsuse korraldusega linnavara kasutusse anda tasuta tähtajaga kuni viis aastat mittetulundusühingutele.
3. Otsus

Anda MTÜ-le SPIN, registrikood 80376713, tasuta kasutusse ajavahemikul 30.10.2022-30.04.2023 Tallinna mnt 40 (Narva Soldino Gümnaasium) ja 26. Juuli tn 9 (Narva Muusikakool) asuvad spordisaalid SPIN-programmi treeninguteks koolidega kooskõlastatud graafikute alusel.

4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

